Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu syytti YK:n rauhanturvaajia, -
että nämä eivät onnistuneet toimeenpanemaan päätöstä, -
joka estää Hizbollahia salakuljettamasta aseita Libanoniin.
Hizbollahin johtaja sanoi, -
ettei ryhmä halua sotaa Israelin kanssa mutta se on valmis siihen.
Egyptin presidentti al-Sisi sanoi, -
että Egyptillä on vastassaan pitkä, kova taistelu terrorismia vastaan.
Pari päivää aiemmin Egyptin turvajoukkoja kohtasi -
verisin isku vuosiin lähellä Israelia.
Pääministeri Netanjahu syytti YK:n rauhanturvaajia, -
että nämä eivät onnistuneet toimeenpanemaan päätöstä, -
joka estää Hizbollahin sissejä salakuljettamasta aseita Libanoniin.
Netanjahu keskusteli eilen YK:n pääsihteeri Ban Ki-moonin kanssa.
Hän valitti tälle, ettei toisen Libanonin sodan päättänyttä -
YK:n päätöslauselma 1701:tä toimeenpanna.
Netanjahu vakuutti, etteivät UNIFIL-sotilaat raportoi -
aseiden salakuljetusta Etelä-Libanoniin.
Hän syytti myös Hizbollahin päätukijaa Irania keskiviikon väkivaltaisuuksista,-
joissa kuoli kaksi Israelin sotilasta ja espanjalainen rauhanturvaaja.
Se oli pahin yhteenotto Israelin ja Libanonin rajalla sitten vuoden 2006.
Hizbollahin johtaja sanoi, ettei ryhmä halua sotaa Israelin kanssa -
mutta se on valmis siihen ja sillä on oikeus vastata Israelin iskuihin.
Emme tahdo sotaa, muttemme pelkää sitä.
Se on eri asia. Israelilaisten pitää ymmärtää se.
Shiiaryhmän johtaja puhui Beirutissa tilaisuudessa, jossa muistettiin -
kuuden Hizbollahin taistelijan ja iranilaiskenraalin kuolemaa -
Israelin 18.1. Syyriaan tekemässä ilmaiskussa.
Iranin tukema Hizbollah sanoi kosta- neensa tapauksen raketti-iskulla, -
jossa kaksi Israelin sotilasta kuoli Libanonin rajalla viime keskiviikkona.
Korostan, me Libanonin islamilaisessa vastarintaliikkeessä -
emme enää välitä voimankäytön säännöistä.
Emme noudata voimankäytön sääntöjä. Sen aika on päättynyt.
Salamurhien ja hyökkäysten edessä -
emme noudata enää voimankäytön sääntöjä -
Emme myöskään usko sotarintamien erottamiseen toisistaan. Onko selvä?
Tästä lähin jokaisesta salamurhatusta Hizbollahin jäsenestä -
tai vastarinnan jäsenestä -
ja jokaisesta murhatusta nuoresta miehestämme -
pidämme syyllisenä Israelia -
ja pidätämme oikeuden vastata missä, milloin ja miten sopivaksi koemme.
Iranin kansallisen turvallisuuden ja ul- kopolitiikan komitean puheenjohtaja -
vieraili Libanonin pääkaupungissa Beirutissa.
Hän ylisti islamistista Hizbollahia ja vakuutti maansa jatkavan -
terroristijärjestöksi luokitellun ryhmän tukemista taistelussa Israelia vastaan.
Siitä ei ole epäilystäkään, etteikö pyhä polku, -
jonka sankarillinen islamilainen vastarinta on valinnut, -
olisi oikea polku Israelin miehityksen ja suunnitelmien ja intressien edessä.
Iran on aina tukenut vastarintaa ja tarjoaa kaikki kykynsä sen tueksi.
Libanonin hallitus kutsui kuitenkin YK:n -
auttamaan rauhan ylläpidossa etelärajallaan -
ja vakuutti lupaustaan säilyttää alueen vakaus ja turvallisuus.
Libanon kutsuu YK:n kaikkine instituutioineen -
toteuttamaan vastuunsa -
ja estämään Israelia vaarantamasta alueen rauhaa.
Kabinetti vahvisti lupauksensa -
säilyttää Etelä-Libanonin ja koko Libanonin vakaus ja turva.
Se vahvisti myös sen tärkeyttä, että estetään israelilaisvihollista -
raahaamasta Libanonia avoimeen sotaan, -
joka vaarantaa koko alueen ja sen kansalaiset.
Egyptin presidentti al-Sisi sanoi, -
että Egyptillä on vastassaan pitkä, kova taistelu terrorismia vastaan.
Pari päivää aiemmin Egyptin turva- joukkoja kohtasi verisin isku vuosiin.
Näemme suuren terrorismin aallon, -
koska kohtasimme Muslimiveljes- kunnan sen ollessa vahvimmillaan.
Järjestön, joka on ollut läsnä monia vuosia.
Se on vakaa, suunnitelmallinen ja valmiudessa -
ja se on menestynyt ympäri maailmaa.
Joitakin valtioita johtavat tästä järjestöstä lähtöisin olevat johtajat.
Mitä luulette niiden maiden tekevän?
Jättävätkö ne meidät rauhaan?
Tämä selkkaus on hyvin vaikea, vahva, -
paha ja aikaa vievä.
Torstai-iltana tehtiin neljä erillistä iskua Egyptin turvajoukkoja vastaan -
Pohjois-Siinailla melko lähellä Israelin ja Egyptin rajaa.
Iskut olivat maan pahimmat vuosiin.
Noin 30 sotilasta ja poliisia tapettiin -
sekä kaksi 4- ja 6-vuotiasta lasta.
ISILin egyptiläissiipi myönsi vastuunsa iskuista ja tapoista.
Al-Sisi vannoi jatkavansa Egyptin taistelua terrorismia vastaan.
Hän lupasi, ettei Egypti koskaan lakkaa taistelemasta Siinain puolesta.
Tämä on taistelu. En tahdo sanoa, että ne maat, -
joissa on kohdattu taistelua terrorismia vastaan, -
Afganistan, Irak ja monet muut maat ympäri maailmaa, -
käänsivät selkänsä ja jättivät jälkeensä terrorismia.
Egyptissä emme jätä sitä jälkeen. Ei.
Emme jätä Siinaita kenellekään.
Joko Siinai kuuluu egyptiläisille tai me kuolemme.
Tämä on hyvin tärkeä asia.
Tunteja ennen Sisin kommentteja egyptiläinen tuomioistuin -
ilmoitti kieltäneensä virallisesti isla- mistisen Hamasin aseellisen siiven -
ja luokitelleensa Hamasin terroristijärjestöksi.
Yhdysvaltalaisen Noble Energy -yhtiön edustajat keskustelivat -
Egyptin kansallisen kaasuyhtiön viranomaisten kanssa -
maakaasun ostamisesta Israelista.
Reutersin uutisen mukaan yhdysvaltalaisyhtiö oli ehdottanut, -
että Egypti ostaisi maakaasua Tamarin maakaasukentältä, -
joka kuuluu Noble Energyyn ja sijaitsee Israelin rannikolla.
Erään lähteen mukaan neuvotteluja käydään parhaillaan siitä, -
kuinka paljon maakaasua Egypti toisi maahan juutalaisvaltiosta.
Eilen avattiin uusi näyttely Bible Lands -museossa Jerusalemissa.
Näytteillä on kymmeniä savilaattoja -
Babylonian pakkosiirtolaisuuden ajalta noin 2 500 vuoden takaa.
Laatoissa on nuolenpääkirjoitusta ja muinaista juutalaista kirjoitusta.
Niissä kerrotaan pakkosiirtolaisten arkielämästä.
Heidät karkotettiin Jerusalemista Babyloniin, -
kun ensimmäinen temppeli tuhottiin.
Harvinainen kokoelma löytyi 1900-luvulla -
Al-Jahudu -nimisestä paikasta Irakin Baghdadista etelään, -
missä pakkosiirtolaiset asuivat.
Ikivanhoissa dokumenteissa on nimiä, jotka kuuluvat perhekuntien johtajille -
ensimmäisen pakkosiirtolais- sukupolven joukosta, -
kuten Ahikam, Nerijahu, Hagai -
sekä juutalaisen kauppiaan nimi: Netanjahu.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen